|  |  |
| --- | --- |
| Uddannelsesudvalget for administrationsbacheloruddannelsen |  |
|  |  |
| Referat | |
|  | |
| Uddannelsesudvalgsmøde | |
| Onsdag den 13. oktober 2021 kl. 14.00-16.00  UC SYD, Degnevej 16, Esbjerg lokale 6204 | |
| Tilstede: Annette Aagaard Thuesen, Dorthe Vestergaard, Kristina Ringkjøbing-Christiansen, Lena Toft, Lone Olsen, Pernille Maj Jørgensen, Margrethe Cæsar Bjerg, Ole Brandstrup (online)  Afbud: Birgitte Stenderup, Karen Marie Johannesen, Anna Astrid Høy-Nielsen og Sara Boulund  Referent: Andreas Smidt | |

|  |
| --- |
|  |
| Dato  04.11.2021  Journal nr.  4-11-01-1/2018  Reference  sbou |

## Referat

1. **Godkendelse af dagsorden**Dagsorden godkendtes uden kommentarer
2. **Meddelelser fra formanden, Studielederen og udvalgets medlemmer**
   1. **Formand**Da Birgitte Stenderup havde meldt afbud, var der ingen meddelelser fra hende.
   2. **Studieleder**Margrethe meddelte, at der generelt har været et fald i ansøgninger til UC Syds studier fra potentielle studerende. På AB-uddannelsen er der i år optaget 17 i Esbjerg og 14 i Haderslev.

Margrethe meddelte videre, at UC Syd af forskellige årsager – især bortfaldne forskningsmidler, bortfald af særtilskud til pædagoguddannelsen og finansieringen af nye uddannelser i vandkantsområderne – skal spare 20 mill. Kr. i 2022. Konsekvenserne kendes ikke endnu; men der forventes bl.a. personreduktioner andre steder i UC Syds organisation.

* 1. **Udvalgets medlemmer**Udvalgets medlemmer redegjorde under dette punkt for, hvad der især rører sig i deres organisationer

1. **Uddannelsesområdets efter- og videreuddannelse v/Margrethe**Der er flg. 3 i vores regi: Diplom i offentlig Forvaltning og Administration, Diplom i Skat og Akademiuddannelsen i Offentlig Forvaltning og Administration.  
   Udvalget drøftede søgningen til disse uddannelser og evt. målrettede tiltrækningskampagner.
2. **Orientering om ny periode med start 2022**Udvalgsmedlemmernes udpegningsperioder udløber i sommeren 2022, hvor efter der skal ske ny- eller genudpegninger.  
   Margrethe bad udvalgets medlemmer overveje, hvorvidt det er de ´rette´ organisationer og funktioner, der er repræsenteret i Udvalget; og på den baggrund bad Margrethe Udvalgets medlemmer om at melde forslag ind.  
   Der er på nuværende tidspunkt forslag om, at ATP og ABL (Administrationsbachelorernes Landsforening) repræsenteres, ligesom det anbefales, at FTFs ´fødte´ plads i Udvalget i stedet for besættes af HK.  
     
   Karen Marie Johannesen overlader frem over sin plads til en anden fra ”Foreningen af HR-chefer i kommunerne”; og Pernille Jørgensen, valgt blandt AB-studerende i Haderslev, dimitterer til januar, hvorfor der skal udpeges et nyt medlem af og blandt de studerende fra Haderslev.
3. **Temadrøftelse: Strategi 2025 v/Margrethe – Bilag** 
   1. Hvordan kan administrationsbacheloruddannelsen bedst opnå strategiens målsætninger

UC Syd er i gang med en organisationsændring, der bl.a. medfører, at der oprettes 3 områdedirektørstillinger, og at ansatte i Forskningsafdelingen og Efter- og Videreuddannelsesafdelingen i nogen grad ´flyttes´ til de relevante grunduddannelser, bl.a. flyttes en af forskerne til AB-uddannelsen, og Diplom i Offentlig Forvaltning og Administration, Diplom i Skat og Akademiuddannelsen i Offentlig Forvaltning og Administration til Institut for Samfundsfag og Kommunikation.

Strategien indeholder 3 fokusområder, og fokus drejer i nogen grad fra kvalitet i uddannelsen i forhold til de studerende til også at fokusere på kvalitet i uddannelserne i lyset af aftagernes behov, og på siderne 23, 27 og 31 i Strategien angives baggrunden for målene.  
  
I forbindelse med drøftelser af målet om grøn omstilling og bæredygtighed blev Lene Henriksen fra Region Syddanmarks Regional Udvikling anbefalet.   
  
Margrethe henviste til Bilag A. og spurgte til hvordan Administrationsbacheloruddannelsen bedst kan opnå strategiens målsætninger? Og hvilke målsætninger vi på AB-uddannelsen med fordel kan have fokus på i lyset af dels de studerende og dels aftagerfeltet.   
  
Udvalgets medlemmer delte sig her i små grupper, der drøftede spørgsmål og tanker – en form som efterfølgende fik ros af udvalgets medlemmer.   
  
Følgende kan refereres fra drøftelserne:

* Der pegedes bl.a. på, at fokusset på AB-uddannelsen og de nye statslige arbejdspladser kunne styrkes.
* Videre blev der fremhævet, at frafaldsproblematikkerne pba. Målrettede indsatser er reduceret, ikke mindst via styrkede indsatser ved studiestart og styrkede tilbud om studievejledning.
* Dette affødte et forslag om at styrke *overgangen* fra studie- til arbejdsliv allerede under praktikken, og fastholde og evt. styrke praksiselementer i uddannelsen.
* Skabelse af ´Mentornetværk´ vha. koblinger af AB-Dimittendgruppen og nuværende studerende.
* En LinkedIn-gruppe blev ligeledes anbefalet.
* Fokus på bæredygtighed, grøn omstilling m.m. kan med fordel inddrage og engagere de studerende; ligesom FN’s 17 Verdensmål, social inklusion og bæredygtig administration kan sættes på dagsordenen for de studerende, da det er potentialer for uddannelsen, og evt. kunne medvirke til en profilering ad uddannelsens muligheder.

Udvalgets drøftelser og tilsvarende blandt uddannelsens undervisere til danne baggrund for Udvalgets fremtidige drøftelser.

1. **Eventuelt.**Intet blev taget op her.